Vallensbæk Stationstorv

\* et godt sted at bo 03-08-2022

Dagsorden for afdelingsbestyrelsesmøde nr. 26

**onsdag den 10. august 2022 kl. 16,00 – 17.30 i fælleslokalet.**

Værter: Peder (kaffe, vand)

Referat: Peder

-----------------------------------------------------------------------------------------------------------------------------------------------

**Dagsorden:**

**F: Godkendelse af referat fra sidste møde.**

Der er ikke fremkommet bemærkninger til referatet fra mødet den 7. juni 2022. (Tilføjet at der var afbud fra Jørgen A.)

Referatet er dermed godkendt og bliver underskrevet af formanden.

**F: Orientering fra formanden og følgende emner til drøftelse:**

Status Stormgade

På afdelingsmødet i september 2021 blev det besluttet at genstarte projektet og budgettet blev forhøjet. Vi afventer fortsat at høre, om der er kommet en erklæring fra brandinspektør, så Vallensbæk Kommune kan give endelig godkendelse.

Status El ladestandere

På afdelingsmødet i september blev det også vedtaget at tage imod Vallensbæk Boligselskabs tilbud om opstilling af ladestander. I det materiale, som var udsendt inden afdelingsmødet var nyt forslag til placering ikke sendt med. Vi afventer at Radius gør tilslutning mulig.

Placering og revideret forslag til regler for brug af ladestander skal godkendes på afdelingsmødet i september.

Køb af brugsret plads ved Rema 1000, affaldsskakter

På budgetmødet drøftede vi dette spørgsmål, vi venter stadig på endelig effektuering af købet, da vi fortsat betaler leje af arealet.

5-års gennemgang

Michael oplyser, at han har møde med Hejdi Gregersen fra KAB, som vistnok nu er ”ansvarlig” for 5-års gennemgang, den 17. august.

Vi skylder virkelig beboerne en tilbagemelding på de bemærkninger, som de har anført på skemaer, som de skulle aflevere med få dages frist. Siden er der ikke nogen, som har hørt noget.

Der er også noget med stiver til altan, som mangler i tre lejligheder. Det er flere år siden, at vi var i kontakt med Hauge, som lovede, at de blev monteret, så de har dem sikkert liggende et eller andet sted.

Der mangler også drypbakker i nogle lejligheder.

På møde den 9. februar, hvor Bo Grotkopp orienterede om solfangere, tog han også emnet indeklima op. Manglende dokumentation på leverandørens detailprojektering af ventilationsanlæg. Har vi fået tilbagemelding på test af målere og reset på CTS systemet?

P-dæk

I forbindelse med budget 2023 blev vi opmærksom på vores udgifter til rengøring af P-dæk (opsamling af affald samt fejning). Udgiften matcher ikke den kvalitet, som vi hidtil har fået leveret. Vi har derfor holdt møde med Fokus, som betaler en del af udgiften. Der bliver nu fulgt op på aftalen, som under alle omstændigheder bør revurderes.

Lys P-dæk

Ved samme lejlighed drøftede vi lys på p-dæk. Jan Rasmussen fra Fokus vil finde ud af, om de har nogle tegninger, som vi hvordan el er monteret, om der evt. kan laves en fornuftig løsning, så en del af lyset ”kobles fra” i dagtimerne.

Trappevask

Vi har også haft en snak med Racoon, som klarer trappevasken. Vi får lidt mere for samme betaling. Så undgår vi forhåbentlig udgift til ekstra rengøring i år.

Repræsentantskabsmøde den 20. juni

Gert og Peder har deltaget i repræsentantskabsmøde i Vallensbæk Boligselskab.

**Ordinært afdelingsmøde den 21. september**

Vi skal planlægge det kommende afdelingsmøde. Udkast til indkaldelse er fremsendt i juni måned fra Kundecenter Vallensbæk Boligselskab.

Budget 2023 og regnskab 2021.

**Aktuelle punkter sendt til formanden**

**F: Eventuelt**

Liste over de mange gode ting ved vores byggeri og forslag til forbedringer, hvis vi skulle bygge i dag.

Havemøbler, hovedtrappe, glas rundt om fællesdæk

**F: Næste møde**

12-10-2022 16.00 Afdelingsbestyrelsesmøde

**Kalender**

10-08-2022 16.00 Afdelingsbestyrelsesmøde i fælleslokalet

17-08-2022 18.30 Formandsmøde i Rosenlunden, Peder

21-09-2022 17.00 Afdelingsmøde i fælleslokalet

12-10-2022 16.00 Afdelingsbestyrelsesmøde

26-10-2022 Heldagsseminar Vallensbæk Boligselskab

Ret til ændringer forbeholdes!

Vallensbæk Stationstorv

Peder